Tutte Lemkow

**Tutte Lemkow** (født 28. august 1918, død 10. november 1991) var en norsk skuespiller og danser, hovedsakelig utenfor Norge. Han hadde blant annet flere skurkeroller i britiske TV- og filmproduksjoner. Mest kjent er rollene som «spelemannen» i filmversjonen av musikalen *Spelemann på taket*, *[[Fiddler on the Roof (film)|Fiddler on the Roof]]* (1971), og den gamle mannen («Imam») som er tolk for Indiana Jones i *[[Raiders of the Lost Ark]]* (1981). Han dukket også opp som danser i John Hustons film fra 1952 *[[Moulin Rouge (1952 film)|Moulin Rouge]]* samt Blake Edwards' *[[A Shot in the Dark (1964 film)|A Shot in the Dark]]* som kosakken som drikker giften tiltenkt Peter Sellers i hans rolle som inspektør Clouseau. Lemkow spilte også sammen med Peter Sellers i kriminalkomedien *[[The Wrong Arm of the Law]]* fra 1963.

Han spilte tre roller i TV-serien *[[Doctor Who]]* med William Hartnells Doctor: Kuiju i *[[Marco Polo (Doctor Who)|Marco Polo]]* (1964), «Ibrahim» i *[[The Crusade (Doctor Who)|The Crusade]]* (1965) og «Cyclops» i *[[The Myth Makers]]* (1965), i tillegg hadde han koreografi i *[[The Celestial Toymaker]]* (1966). Han hadde også en rolle i Morecambe og Wises komediefilm *[[The Intelligence Men]]* (1965).

Lemkow gjestespilte ved noen anledninger i Club 7 i Oslo, der han framførte Franz Kafkas monolog *Apen*. Da gjerne iført en apemaske av gummi.

Han tilpasset Henrik Ibsens drama *[[Vildanden]]* til den australske filmen *[[The Wild Duck (film fra 1983)|The Wild Duck]]* (1984) med Liv Ullmann og Jeremy Irons i de fremste rollene.

## Privatliv
Lemkow var født i en jødisk familie i Oslo. Han var gift med den svenske skuespillerinnen Mai Zetterling fra 1944 til 1953. Lemkow og Zetterling har en datter, Etienne, og en sønn, Louis, som er professor i miljøsosiologi ved Universidad Autónoma de Barcelona. Tutte Lemkow døde i London, 73 år gammel.

Biografien *Tutte Lemkow; På tå hev*, skrevet i samarbeid med Margaret Ljunggren, ble utgitt i 1989 på Gyldendal Norsk Forlag.

## Filmografi

* *[[Moulin Rouge (1952 film)|Moulin Rouge]]* (1952)
* *[[The Captain's Paradise]]* (1953)
* *[[I Am a Camera]]* (1955)
* *[[The Iron Petticoat]]* (1956)
* *[[Bonjour Tristesse]]* (1958)
* *[[Too Many Crooks]]* (1959)
* *[[Ben-Hur]]* (1959)
* *[[The Stranglers of Bombay]]* (1960)
* *[[The Boy Who Stole a Million]]* (1960)
* *[[The Siege of Sidney Street]]* (1960)
* *[[The Hellfire Club (film)|The Hellfire Club]]* (1961)
* *[[A Weekend with Lulu]]* (1961)
* *[[The Green Helmet]]* (1961)
* *[[Kanonene på Navarone (film)|Kanonene på Navarone]]* (1961)
* *[[The Treasure of Monte Cristo]]* (1961) 
* *[[We Joined the Navy]]* (1962)
* *[[Guns of Darkness]]* (1962)
* *[[The Wrong Arm of the Law]]* (1963)
* *[[The Cracksman]]* (1963)
* *[[The Victors (film)|The Victors]]* (1963)
* *[[Becket (film)|Becket]]* (1964)

* *[[A Shot in the Dark (1964 film)|A Shot in the Dark]]* (1964)
* *[[The Moon-Spinners]]* (1964)
* *[[The Intelligence Men]]* (1965)
* *[[Masquerade (1965 film)|Masquerade]]* (1965)
* *[[The Wrong Box]]* (1966)
* *[[Fathom (film)|Fathom]]* (1967)
* *[[Inspector Clouseau (film)|Inspector Clouseau]]* (1968)
* *[[Duffy (film)|Duffy]]* (1968)
* *[[Justine (1969 film)|Justine]]* (1969) 
* *[[Fiddler on the Roof (film)|Fiddler on the Roof]]* (1971)
* *[[Raising the Roof]]* (1972)
* *[[Ghost in the Noonday Sun]]* (1973)
* *[[Love and Death]]* (1975)
* *[[Sphinx (film)|Sphinx]]* (1981)
* *[[Raiders of the Lost Ark]]* (1981)
* *[[Mata Hari (1985 film)|Mata Hari]]* (1985)
* *[[Red Sonja (1985 film)|Red Sonja]]* (1985)
* *[[The Witches (1990 film)|The Witches]]* (1990)

## Referanser


## Eksterne lenker
* Tutte Lemkow i Scenewebarkivet
*Om Tutte Lemkow i The New York Times
*